**SAISTOŠIE NOTEIKUMI**

Liepājā

|  |  |  |  |
| --- | --- | --- | --- |
| 2024. gada \_\_. \_\_\_\_\_\_ | Nr.\_\_  (prot. Nr.­­\_\_, \_\_.§) |  | |
| Liepājas valstspilsētas sabiedriskās kārtības saistošie noteikumi |
|  | Izdoti saskaņā ar [Pašvaldību likuma](https://likumi.lv/ta/id/336956-pasvaldibu-likums) [45. panta](https://likumi.lv/ta/id/336956-pasvaldibu-likums#p45) pirmās daļas 1. un 5. punktu un [Pirotehnisko izstrādājumu aprites likuma](https://likumi.lv/ta/id/219419-pirotehnisko-izstradajumu-aprites-likums) [17. panta](https://likumi.lv/ta/id/219419-pirotehnisko-izstradajumu-aprites-likums#p17) piekto daļu | |

1. **Vispārīgie jautājum****i**
2. Saistošie noteikumi (turpmāk – saistošie noteikumi) nosaka sabiedriskās kārtības noteikumus, kuri jāievēro sabiedriskās (publiskās) vietās Liepājas valstspilsētas pašvaldības administratīvajā teritorijā, kā arī administratīvo atbildību par saistošo noteikumu pārkāpšanu.
3. Noteikumos lietoto terminu skaidrojums:
   1. publiska vieta – atbilst Publisku izklaides un svētku pasākumu drošības likumā lietotajam terminam;
   2. apstādījumi – atbilst Ministru kabineta 2013.gada 30.aprīļa noteikumos Nr.240 “Vispārīgie teritorijas plānošanas, izmantošanas un apbūves noteikumi” lietotajam terminam, kā arī pļavas, zālājs u.c.;
   3. peldvieta – atbilst Ūdens apsaimniekošanas likumā lietotajam terminam un tās novietojums un platība noteikta pašvaldības tematiskajos plānojumos un saistošajos noteikumos par pludmales un peldvietu zonējumu;
   4. ubagošana – naudas, pārtikas vai citu materiālu vērtību lūgšana garāmgājējiem vai garāmbraucējiem publiskā vietā aktīvā vai pasīvā veidā, izrādot nabadzību vai citādā veidā mēģinot iežēlināt garāmgājējus vai garāmbraucējus.
4. **Aizliegumi un ierobežojumi**
5. Liepājas valstspilsētas administratīvajā teritorijā sabiedriskās (publiskās) vietās aizliegts:
   1. visā pilsētas teritorijā aizliegts:
      1. izmantot uguņošanas ierīces un skatuves pirotehniskos izstrādājumus nakts laikā no 23.00 līdz 07.00, izņemot normatīvajos aktos noteiktajās svētku, atceres un atzīmējamās dienās, kad minētās darbības ir atļautas līdz plkst. 02.00;
      2. kurināt uguni, iekārtot grila vietas vai kurināt grilu, izņemot vietas, kur tas ir atļauts;
      3. bojāt apstādījumus, tostarp braukt un novietot mehāniskos transportlīdzekļus apstādījumos, izņemot specializēto dienestu transportlīdzekļus dienesta kompetencē esošu darbību veikšanai;
      4. mitināties, uzstādot teltis vai tām līdzīgas konstrukcijas mitināšanās nolūkos, izņemot speciāli tam paredzētās vietās;
      5. ubagot;
   2. peldvietās izmantot peldlīdzekļus, kuru peldspēju nenodrošina piepūsts gaiss (sērfinga dēļi, kaitborda dēļi, veikborda dēļi, SUP dēļi, ūdens velosipēdi u.c.) un nodarboties ar ūdenssporta veidiem (kaitbordu, vindsērfingu u.c.), izņemot pludmales zonējumā paredzētās zonās, kur minētās darbības ir atļautas;
   3. izmantot motorizētus ūdens transportlīdzekļus ārpus aktīvās atpūtas zonas uz ūdens un iebraukt šajā zonā ārpus ūdens transportlīdzekļu iebraukšanas zonas;
   4. izmantojot aktīvās atpūtas zonu uz ūdens un ūdens transportlīdzekļu iebraukšanas zonu, aizliegts:
      1. traucēt citiem pludmales apmeklētājiem brīvi pārvietoties un atpūsties pludmalē;
      2. peldēties laikā, kad zona tiek izmantota ūdenssportam, kā arī peldināt suņus un citus mājdzīvniekus;
      3. ar motorizētajiem ūdens transportlīdzekļiem braukt tuvāk par 150 m no peldvietas ārējās robežas (atzīmēta ar bojām).
6. **Administratīvā atbildība par saistošo noteikumu neievērošanu un saistošo noteikumu izpildes kontrole**
7. Par saistošo noteikumu 3.1.1. apakšpunktā noteikto prasību neievērošanu, atbilstoši [Pirotehnisko izstrādājumu aprites likuma](https://likumi.lv/ta/id/219419-pirotehnisko-izstradajumu-aprites-likums) [27. pantam](https://likumi.lv/ta/id/219419-pirotehnisko-izstradajumu-aprites-likums#p27) piemēro naudas sodu fiziskajai personai no septiņām līdz septiņdesmit naudas soda vienībām, bet juridiskajai personai – no septiņām līdz divsimt astoņdesmit naudas soda vienībām.
8. Par saistošo noteikumu 3.1.2. apakšpunktā noteikto prasību neievērošanu piemēro brīdinājumu vai naudas sodu no sešām līdz piecdesmit sešām naudas soda vienībām.
9. Par saistošo noteikumu 3.1.3. apakšpunktā noteikto prasību neievērošanu piemēro naudas sodu no četrām līdz divdesmit naudas soda vienībām.
10. Par saistošo noteikumu 3.1.4. un 3.1.5. apakšpunktā noteikto prasību neievērošanu piemēro brīdinājumu vai naudas sodu līdz četrām naudas soda vienībām.
11. Par saistošo noteikumu 3.3. apakšpunktā noteikto prasību neievērošanu, ja atbildība nav noteikta citos nozari regulējošos normatīvajos aktos, piemēro brīdinājumu vai naudas sodu fiziskajām personām līdz septiņdesmit naudas soda vienībām, bet juridiskajām personām līdz divsimt astoņdesmit naudas soda vienībām.
12. Par saistošo noteikumu prasību neievērošanu administratīvā pārkāpuma procesu veic Liepājas pašvaldības policijas amatpersonas.
13. **Noslēguma jautājums**

10. Ar šo noteikumu spēkā stāšanos spēku zaudē Liepājas pilsētas domes 2020. gada 18. jūnija saistošie noteikumi Nr.30 "Liepājas pilsētas sabiedriskās kārtības saistošie noteikumi" (Latvijas Vēstnesis, 2020., 30.nr.).

|  |  |
| --- | --- |
| Priekšsēdētājs | Gunārs Ansiņš |